آلمانیادا پاسپورتو اوغورلانان تورکیه بؤیوک میلت مجلیسی باشقان وکیلی عایشه نور باغچاقاپیلی‌نین، هاوا لیمانیندا ساخلانیلماسی‌نین آردیندان، آلمانیانین آنکارا ائلچیسی مارتین اردمان خاریجی ایشلر باخانلیغینا چاغیریلا‌راق تورکیه‌نین تپکیسی دیله گتیریلدی.
ادمان، مستشار یاردیمچیسی سویه‌سینده قبول ائدیلدی.
پاسپورتو اوغورلانان باغچاقاپیلی‌، تورکیه‌یه دؤنمک اوچون گئچیجی پاسپورت چیخارتمیشدی.
آنجاق آلمان پلیسی، گئچیجی پاساپورتوندا پروبلئم اولدوغو ایفاده ائده‌رک، باغچاقاپیلی‌ و یانینداکیلاری هاوالیمانیندا ساخلامیشدی.
پرزیدنت رجب طیب اردوغان بو داورانیشا تپکی گؤسترمیش؛
"سن تروریستی آلیرسان اؤلکه‌نه قوناق ائدیرسن. اما بو اؤلکه‌نین مجلس باشقان کؤمکچی‌سینی و هیاتینی اورادا قاپیدا ساعات‌لارلا گؤزلدیرسن. ایندی بون‌لارا عینی‌سینی ائتمک لازیم دئییل می؟ اوندان سونرا اردوغان اولور دیکتاتور. یا سن منیم مجلس باشقان یاردیمچیما بو جور بیر یانلیشی ائدرسن منیم بونا عینیسیله قارشی‌لیق وئرمم لازیم‌دیر. بیر دفعه بوتون بو پرسنله گره‌گینی ائتمه‌دیگین مدتجه تورکیه ده بونا مثلی ایله قارشیلیق وئرمک مجبوریتینده‌دیر" دئمیشدی.
